laion/Wikipedia-Exotic huggingface dataset:
פורטר

פורטר (Porter) הוא שם משפחה שמקורו באנגלית ומשמעותו שומר סף. פירוש המילה פורטר באנגלית הוא סַבָּל. האם התכוונתם ל... אישים אדווין סטנטון פורטר – במאי קולנוע אמריקני אוטו פורטר – כדורסלן אמריקאי אלינור הודג'מן פורטר – סופרת אמריקאית אריק פורטר – שחקן תיאטרון וטלוויזיה אנגלי בילי פורטר – שחקן תיאטרון וטלוויזיה וזמר אמריקאי ג'יימס פורטר – פוליטיקאי אמריקאי ויליאם סידני פורטר – סופר אמריקני, מוכר בשם העט או. הנרי טרי פורטר – כדרוסלן ומאמן כדורסל אמריקאי מייקל פורטר – פרופסור למנהל עסקים מייקל פורטר הבן – כדורסלן אמריקאי מיסטר פורטר – ראפר ומפיק מוזיקלי אמריקאי משה פורטר – איש העלייה הראשונה ניירי דון פורטר – שחקנית ניו זילנדית פיטר פורטר – עורך דין, איש צבא ופוליטיקאי אמריקאי קול פורטר – מלחין ופזמונאי אמריקאי קייטי פורטר – משפטנית ופוליטיקאית אמריקאית רודני ר. פורטר – ביוכימאי אנגלי ג'ון פורטר – פוליטיקאי אמריקאי שונות חמשת הכוחות של פורטר – מסגרת לניתוח ענף עסקי בו פועל ארגון, פותחה על ידי מייקל פורטר פילטוס PC-6A טורבו-פורטר – מטוס מתוצרת שווייץ מאזדה פורטר – הם סדרות של מכוניות מסחריות ו-טנדרים מתוצרת יצרנית הרכב מאזדה אשר יוצרו בין השנים 1989–1961 פורטר (חברה) – חברת פינטק ישראלית העוסקת במניעת הונאות במסחר מקוון פורט
אליטה (פירושונים)

האם התכוונתם ל... אליטה – מושג בסוציולוגיה, המתאר את השכבה השלטת. גישת האליטות – תאוריה המבקשת לתאר ולהסביר את יחסי הכוח בחברה בת-זמננו. אליטה (סדרת טלוויזיה) – סדרת טלוויזיה ספרדית של נטפליקס. אליטה: מלאך קרב – סרט פעולה אמריקאי מסוגת סייברפאנק. אליטה אינטלקטואלית (אינטליגנציה) – שכבת משכילים. אליטה בחינוך – מצוינות בחינוך – חינוך המיועד לתלמידים שהצטיינו במסגרות קודמות או שדוחף תלמידים לעבר הצטיינות. יחידה עילית/ יחידת אליטה – ראו קטגוריה:יחידות עילית. אליטא (אליטוס) – עיר במדינת ליטא.
מסדר האימפריה ההודית

המסדר הנעלה ביותר של האימפריה ההודית (באנגלית: The Most Eminent Order of the Indian Empire) הוא מסדר אבירות של הממלכה המאוחדת. המסדר נוסד בשנת 1878 על ידי המלכה ויקטוריה, באופן רשמי הוא קיים גם כיום אך לא צורפו אליו עמיתים חדשים מאז קבלת הודו את עצמאותה בשנת 1947. המוטו של המסדר הוא "Imperatricis auspiciis" (בלטינית: "תחת חסות הקיסרית"), כאשר בתקופת הקמתו הייתה המלכה ויקטוריה קיסרית הודו. המסדר שימש בתקופת הראג' הבריטי בהודו המסדר הנמוך בדרגתו וניתן לבריטים ולמקומיים עבור שירות ותרומה לשלטון הבריטי בהודו. המסדר מעולם לא בוטל באופן רשמי למרות שכאמור לא צורפו אליו עמיתים נוספים לאחר שנת 1947 והעמית האחרון (בדרגת 'אביר מפקד גדול') מגהרג'י השלישי, המהראג'ה של דרנגדהרה, נפטר בשנת 2010. כיום המלך צ'ארלס השלישי עדיין עומד באופן רשמי בראש המסדר למרות שאין בו עמיתים. אביר מפקד גבוה Knight Grand Commander אביר מפקד Knight Commander עמית Companion מדיה וקבצים בנושא מסדר האימפריה ההודית בוויקישיתוף אודות המסדר באתר 'מדלס'. אודות המסדר באתר 'Indian Net Zone'.
ליבה

האם התכוונתם ל... ליבת כוכב – באסטרונומיה, אזור מרכז הכוכב. המונח מתייחס הן לליבה פלנטרית (אנ') והן לליבת כוכב (stellar core) גלעין כדור הארץ – חלק מהגאוספירה הכולל את החומר הנמצא במרכז כדור הארץ ליבת השמש – אזור הנמצא במרכז השמש ומכיל 34% ממסת השמש ליבת כור גרעיני – חלק מכור גרעיני המאכסן את רכיבי הדלק הגרעיני במקום היוצרות הביקוע הגרעיני ליבה (מערכות הפעלה) – הגשר שבין תוכניות המחשב לבין עיבוד הנתונים עצמו שמבוצע ברמת החומרה, והרכיב המרכזי של מרבית מערכות ההפעלה ליבה (מעבדים) – בארכיטקטורה של מעבדים, אחד מבין כמה מעבדים על אותו שבב תוכנית הליבה – תוכנית לימודים הבסיסית בישראל ליבה של משחק שיתופי – בתורת המשחקים, קבוצה של חלוקות אפשריות של הרווח שמשיגה קואליציה שכוללת את כל השחקנים ליבה מזערית – קבוצה של חלוקות אפשריות של הרווח בין כל השחקנים. בניגוד לליבה, היא לעולם אינה ריקה ליבה – ליברסיון, עיתון יומי צרפתי מרכז ליב"ה – 'ליבה יהודית בציבוריות הישראלית' - ארגון הפועל לחיזוק זהותה היהודית של המדינה אישים: זהר ליבה – דוגמן ושחקן ישראלי יואל ליבה (יואל לי) – שחקן ומפיק ישראלי משה ליבה – דיפלומט, משורר, צייר ופסל ישראלי לבה
חותם נשיא ארצות הברית

חותם נשיא ארצות הברית (באנגלית: Seal of the President of the United States) מבוסס על החותם הגדול של ארצות הברית. הנשיא הראשון שהשתמש בסמל היה הנשיא רתרפורד הייז בשנת 1880. הייז השתמש בחותם כדי לחתום על הזמנות לבית הלבן. הנשיא הארי ס. טרומן שינה את החותם ב-26 באוקטובר 1945, והוסיף את מעגל הכוכבים וכן שינה את מבטו של העיטם לבן-הראש ממבט על כפתו השמאלית המחזיקה ב-13 חצים (המסמלים את שלוש עשרה המושבות) למבט הפונה ימינה, אל כפתו המחזיקה ענף של זית – וזאת על מנת לסמל את מחויבותה של ארצות הברית לשלום והעדפת השלום על המלחמה. בעקבות כך ששינוי זה אירע אחרי מלחמת העולם השנייה נוצרה האמונה העממית לפיה משתנה הסמל בעתות מלחמה – והעיטם מביט שמאלה. החותם כולו עוצב "בסימן 13": בנוסף לשלושה עשר החצים, יש 13 עלים בענף הזית וכן 13 זיתים, יש 13 עיגולים לבנים מעל ראש העיטם, 13 כוכבים לידו, 13 פסים בצבעי אדום-לבן, ואפילו המשפט E PLURIBUS UNUM (מתוך רבים אחד) מכיל 13 אותיות. הסמל שונה בפעם האחרונה בשנת 1959, כאשר נוסף לו הכוכב החמישים, בעקבות הצטרפותה של הוואי לאיחוד. החותם הגדול של ארצות הברית חותם הסנאט של ארצות הברית מדיה וקבצים בנושא חותם נשיא ארצות הברית בוויקישיתוף מאמר על מיתוס כיוון ראשו של העיטם ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
זמן פוניבז'

זמן פוניבז' הוא סרט תיעודי ישראלי משנת 2012, שנכתב ובוים על ידי יהונתן אינדורסקי. הסרט עוקב במשך כשנתיים אחר חייהם של כמה מתלמידי ורבני ישיבת פוניבז', הנחשבת לאחת הישיבות החשובות בעולם החרדי ולומדים בה כ-1,200 תלמידים. הוא מתעד את ההתמודדות היומיומית של הנערים, שעוזבים את ביתם בגיל 16 ועוברים לחיות בפנימייה של הישיבה, בשאיפה להיות גדולי הדור הבאים. צילומי הסרט שהחלו בשנת 2010, התאפשרו לאחר שנשיא הישיבה, הרב אליעזר כהנמן, הביע את הסכמתו לפתוח את הישיבה למצלמות לאחר התלבטות ארוכה. הסרט אינו מתעד את מאבקי הירושה הפוליטיים שפרצו בישיבה לפני מותו של נשיאה הקודם הרב אברהם כהנמן. הוא מתמקד בתהליכים הפנימיים שעוברים התלמידים החדשים ומתאר את התמודדותם עם השינוי בחייהם. הסרט מצולם ברובו בתוך בניין הישיבה, פרט לשוט אחד של הלווייתו של ראש ישיבת פוניבז' לצעירים הרב מיכל יהודה ליפקוביץ. יוצר הסרט יהונתן אינדורסקי (1984), בוגר ישיבת פוניבז' בעצמו, החליט לביים את הסרט במהלך לימודיו בבית הספר לקולנוע ע"ש סם שפיגל: כשהגעתי לסם שפיגל והבנתי מה זה קולנוע ואיזה רגעים אתה יכול ללכוד באמצעותו, היה לי כאב לב גדול. אמרתי לעצמי 'כמה חבל שלא הייתה לי מצלמה אז, שלא יכולתי לצלם את החדר שלי, את ההתמודדויות היומיומיות בישיבה'. מאז חלמתי לחזור לישיבה ולעשות את הסרט הזה. אחרי הלימודים התחלתי לגשש, ולהפתעתי גיליתי איזו נכונות בסיסית. בסך הכול כשעזבתי את הישיבה לא עשיתי את זה בטריקת דלת, שמרתי על קשר טוב. — עניין של זמן, מגזין ד'קמפוס, 22/12/12 הסרט הוצג בהקרנת בכורה ב-3 באוקטובר 2012 בפסטיבל הסרטים הבינלאומי חיפה, והוקרן גם בפסטיבל דוקאביב גליל ובפסטיבלים נוספים בעולם, ביניהם פסטיבל דוק לייפציג בגרמניה, והפסטיבל לקולנוע אסייתי בהאנגז'ו שבסין ופסטיבל הקולנוע הבינלאומי Jewish MOTFS בוורשה, שם זכה במקום הראשון. החל ממרץ 2013 מוקרן הסרט בסינמטק ירושלים וסינמטק תל אביב. ב-21 באוגוסט 2013 שודר בהקרנת בכורה בטלוויזיה בערוץ יס דוקו, וזכה לאהדת המבקרים. מועמד לפרס הסרט התיעודי הטוב ביותר בטקס פרסי אופיר 2013, וזוכה פרס סרט הביכורים הטוב ביותר של פורום היוצרים הדוקומנטריים לאותה שנה. הסרט הופק בתמיכה כלכלית של רשת, הקרן החדשה לקולנוע וטלוויזיה וקרן אבי חי. "זמן פוניבז'", במסד הנתונים הקולנועיים IMDb (באנגלית) "זמן פוניבז'", באתר AllMovie (באנגלית) "זמן פוניבז'", באתר אידיבי "זמן פוניבז'", במסד הנתונים הקולנועיים KinoPoisk (ברוסית) "זמן פוניבז'", במיזם "אישים" לתיעוד היצירה הישראלית טלוויזיה, קודם כל, בני אדם, באתר ישראל היום, 23 באוגוסט 2013 ניר קיפניס, ‏אלפי גוונים של שחור, באתר גלובס, 21 באוגוסט 2013 אורית הראל, ישיבה, מבט מבפנים(הקישור אינו פעיל), 20/08/2013 עמיחי חסון, מחפש מקום – ראיון עם יהונתן אינדורסקי על סרטו זמן פוניבז', מוסף 'ערב שבת', מעריב, 29/03/2013 עפר חדד, מבזקן, ‏הקולנוע מגלה את העולם החרדי, באתר ‏מאקו‏, 24 בספטמבר 2012 בבית ההוא, בין הכתלים האלה, מאה ואחד שערים, 23 במרץ 2013 יריב פלג, זמן פוניבז': הצצה נדירה לחיי ישיבה(הקישור אינו פעיל), באתר קולנוען, 24 במרץ 2013 מרט פרחומובסקי‏, "ימי גיוס" ו"זמן פוניבז'": שני דוקומנטריים מבטיחים, רק אחד מקיים, באתר וואלה, 31 במרץ 2013 נסים בן חיים, זמן פוניבז׳: הצצה נדירה לנזר הישיבות הליטאיות, באתר כיכר השבת, 21 באפריל 2013 ישראל קריספין, פוניבז' בעיניים חרדיות(הקישור אינו פעיל), באתר גיבור תרבות, 8 באוגוסט 2013 נירית אנדרמן, “גן עדן” ו"סופרוומן" בין המועמדים לפרס הסרט התיעודי, באתר הארץ, 20 באוגוסט 2013
דונקסטר רוברס

דונקסטר רוברס (באנגלית: Doncaster Rovers F.C) היא קבוצת כדורגל אנגלית המייצגת את העיר דונקסטר שבדרום יורקשייר, אנגליה. הקבוצה משחקת בליגת הפוטבול ליג השנייה, הליגה האנגלית הרביעית בחשיבותה. המועדון הוקם בשנת 1889 והפך למקצעוני כשש שנים לאחר מכן. דונקסטר רוברס נמצאה במהלך רוב ההיסטוריה שלה בין הליגה השלישית והרביעית באנגליה, אותן סיימה ראשונה מספר פעמים. צבעי המועדון הם אדום ולבן, ומ-2001 צבעי התלבושת הבייתים הם פסים אדומים ולבנים. בעונת 2006–2007, זכתה הקבוצה בפרס הפוטבול ליג. מדיה וקבצים בנושא דונקסטר רוברס בוויקישיתוף אתר האינטרנט הרשמי של דונקסטר רוברס (באנגלית) דונקסטר רוברס, ברשת החברתית פייסבוק דונקסטר רוברס, ברשת החברתית אקס (טוויטר) דונקסטר רוברס, ברשת החברתית אינסטגרם דונקסטר רוברס, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu האתר הקבוצה הרשמי ערך זה הוא קצרמר בנושא כדורגל אנגלי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
אלברט מוסה

איזק אלברט מוֹסֶה (בגרמנית: Isaac Albert Mosse;‏ 1 באוקטובר 1846 – 31 במאי 1925) היה שופט יהודי-גרמני ומומחה למשפט חוקתי ומשפט אזרחי-קונטיננטלי. סייע לקיסרות יפן בכתיבת חוקת מייג'י. מוסה נולד ב-1846 בעיר גרֶץ (Grätz) שבדוכסות פוזנן, ממלכת פרוסיה, בנו של הרופא מרקוס מוסה. למד משפטים באוניברסיטת ברלין, תוך סיוע כספי של אחיו, רודולף מוסה, שעשה את הונו בתחום הפרסום והוצאה לאור. ב-1876 התמנה לשופט בשפנדאו ולאחר מכן התקדם למשרה הגבוהה ביותר אליה יכל יהודי להגיע במערכת המשפט הגרמנית, שופט בבית משפט של המדינה (Landgerichtsrat) בברלין. ב-1882, בהמלצת משרד המשפטים הגרמני, נפגש עם איטו הירובומי, ראש ממשלת יפן וראש משלחת שנשלחה מיפן לאירופה על מנת לאתר מערכת חוקתית שתוכל להתאים לארצו. מוסה שכנע את היפנים שחוקת ממלכת פרוסיה והקיסרות הגרמנית יכולה להתאים במיוחד לקיסרות היפנית ושקד על כתיבת טיוטות החוקה. בהמשך עבר ליפן ושימש כיועץ לראש הממשלה יאמגאטה אריטומו בכתיבת חוקים ומערכות משפט ומנהל. בסך הכל חי מוסה ביפן בין 1886 ל-1890. עם שובו התמנה לשופט עליון בקניגסברג ומ-1904 כיהן כפרופסור למשפט פרוצדורלי באוניברסיטת קניגסברג. ב-1907 פרש ועבר לברלין, שם כיהן כחבר מועצת העיר וכיועצה המשפטי. בתו, מרתה מוסה, הייתה האשה הראשונה בפרוסיה שכיהנה כמפקחת משטרה, היא שרדה את גטו טרזיינשטט והעידה במשפטי נירנברג. מדיה וקבצים בנושא אלברט מוסה בוויקישיתוף ורנר מוסה, Albert Mosse: A Jewish Judge in Imperial Germany אתר משפחת מוסה
Multiple sequence alignment

MSA - Multiple sequence alignment הוא עימוד של שלושה או יותר רצפים ביולוגיים, כדוגמת DNA ,RNA או חלבון. במקרים רבים, הקלט להגדרת רצפי שאילתא מניח שיש קשר אבולוציוני שבו הם חולקים את השושלת וצאצאים של אב קדמון משותף. ניתן לבצע ניתוח פילוגנטי כדי להעריך מקורות אבולוציוניים המשותפים של הרצפים. תיאורים ויזואליים של רצפי המולקולות ממחישים אירועי מוטציה כגון מוטציה נקודתית (חומצת אמינו אחת או שינויי נוקלאוטידים) המופיעה כאותיות שונות בעמודה אחת בעימוד, ומוטציות החדרה או מחיקה (indels או פערים) המופיעות כמקפים באחד או יותר מהרצפים בעימוד. עימוד רצפים מרובה משמש לעיתים קרובות כדי להעריך את שימור רצף של חומצות האמינו בחלבונים ונוקלאוטידים בחומר התורשתי. עימוד מספר רצפים דורש שיטות מתוחכמות יותר מעימוד רצפים פשוט של שתי מחרוזות שכן הוא מסובך יותר חישובית. רוב התוכנות העושות עימוד מרובה רצפים עושות שימוש בשיטות היוריסטיות ולא בהכרח מוצאות את האופטימום הגלובלי. גישה ישירה לבעיה יכולה להיעשות באמצעות תכנון דינמי למציאת עימוד אופטימלי גלובלית, בדומה לעימוד רצפים פשוט - אולם לצורך עימוד N רצפים נדרש מילוי של מטריצה הכרוך ב- O ( L e n g t h N s e q s ) {\displaystyle \mathrm {O} (Length^{Nseqs})} . קיימות גישות להגבלה ולצמצום מרחב החיפוש בתכנון הדינמי, למשל עימוד מקדים של כל זוג רצפים בעימוד רצפים פשוט. אחת הגישות הנפוצות ביותר להתמודדות עם הבעיה היא חיפוש היוריסטי בשיטת התקדמות (או שיטה היררכית או שיטת עץ): באמצעות שימוש תחילה בזוג הרצפים הדומה ביותר בכל שלב. גישה זו נמצאת בשימוש בכלי הפופולרי Clustal. קיימות גישות איטרטיביות, הדומות לחיפוש בשיטת התקדמות, אך מאפשרות לבחון מחדש רצפים ששולבו בעימוד - כך עשוי להתקבל עימוד טוב יותר, במחיר של זמן ריצה ארוך יותר. גישה נוספת לעימוד רצפים מרובה היא שימוש במודל מרקוב חבוי (HMM) - באמצעות מודל משערכים הסתברות לעימודים שונים, וניתן לבחור את העימודים שלהם הנראות המקסימלית. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
הברית הבלקנית

האם התכוונתם ל... הליגה הבלקנית (ברית) – ברית של ארצות נוצריות אורתודוקסיות, שוכנות חבל הבלקן, שכוונה נגד האימפריה העות'מאנית ההסכמה הבלקנית – ברית שנחתמה ב-9 בפברואר 1934 בין יוון, טורקיה, ממלכת רומניה וממלכת יוגוסלביה, לאחר מלחמת העולם הראשונה
ממ"ג

האם התכוונתם ל... מערכת מידע גאוגרפי – תוכנה לניתוח מידע גאוגרפי המרכז למחקר גרעיני – מתקן למחקר גרעיני הממוקם בנחל שורק מצנח ממונע גלגלי – כלי טיס ממונע אשר בו מצנח המשמש לעילוי מערכת מיקום גלובלית (ממ"ג) - כינוי עברי ל-GPS
נערת הטלפון והבלש

נערת הטלפון והבלש (באנגלית: Klute) הוא סרט קולנוע אמריקאי מסוגת מתח בבימויו של אלן ג'יי פאקולה משנת 1971. תסריט הסרט נכתב על ידי אנדי ודייב לואיס. בסרט משחקים ג'יין פונדה, דונלד סאת'רלנד, צ'ארלס סיופי ורוי שיידר. "נערת הטלפון והבלש" הוא הראשון בטרילוגיית הפרנויה של אלן ג'יי פאקולה. הסרט השני היה "ממבטו של פראנואיד" (1974) והשלישי והחותם היה "כל אנשי הנשיא" (1976). ג'יין פונדה זכתה בפרס אוסקר לשחקנית הטובה ביותר הראשון שלה על משחקה הווירטואוזי בסרט זה וגם בפרס איגוד המבקרים האמריקאי. הבמאי פאקולה סיפר כי הניח לפונדה חופש פעולה מלא על הסט ואיפשר לה לאלתר את הטקסטים בסצינות הפגישות עם הפסיכולוגית המטפלת בה. הסרט עוסק בטום גרונמאן, מנהל בחברה מפנסילבניה, שנעלם באופן פתאומי. לחוקרים מגיעים מכתבי זימה מודפסים במכונת כתיבה, ששלח לנערת ליווי בשם ברי דניאלס (ג'יין פונדה). לאחר שישה חודשים של היעדרותו של גרונמאן עמיתו לעבודה, פיטר כייבל (צ'ארלס סיופי), שולח את החוקר הפרטי, ג'ון קלוט (דונלד סאת'רלנד), לבדוק מה עלה בגורלו. קלוט מגיע לניו יורק ומתחקר את דניאלס שאינה זוכרת את גרונמאן. קלוט מפגין כלפיה יחס מגונן ומכבד, ובין השניים נוצר רומן. לבסוף מתברר שפיטר כייבל היה אחראי למותו של גרונמאן שהיה עד לרצח שכייבל ביצע. דניאלס עוזבת את דירתה בניו יורק ואת מקצועה הקודם, ועוברת לחיות עם קלוט בפנסילבניה. ג'יין פונדה - ברי דניאלס דונלד סאת'רלנד - ג'ון קלוט צ'ארלס סיופי - פיטר כייבל רוי שיידר - פרנק לגורין דורותי טריסתן - ארלין פייג' ריטה גאם - טרינה נייתן ג'ורג' - טרסק ויויאן נייתן - הפסיכולוגית ג'יין פונדה זכתה בפרס אוסקר לשחקנית הטובה ביותר. בנוסף הסרט היה מועמד לפרס אוסקר לתסריט המקורי הטוב ביותר. פונדה גם זכתה בפרסי איגודי מבקרי הסרטים מניו יורק, מקנזס ומאיגוד המבקרים האמריקני בקטגוריית השחקנית הטובה ביותר. הסרט זכה לדירוג של 96% מהאתר "Rotten Tomatoes" בהתבסס על 28 ביקורות. "נערת הטלפון והבלש", במסד הנתונים הקולנועיים IMDb (באנגלית) "נערת הטלפון והבלש", באתר נטפליקס "נערת הטלפון והבלש", באתר AllMovie (באנגלית) "נערת הטלפון והבלש", באתר Rotten Tomatoes (באנגלית) "נערת הטלפון והבלש", באתר אידיבי "נערת הטלפון והבלש", במסד הנתונים הקולנועיים KinoPoisk (ברוסית)
גיומנדרד

גיומנדרד (בהונגרית: Gyomaendrőd) היא עיר במחוז בקש, על גדת נהר קרש בדרום-מזרח הונגריה. העיר נוסדה בשנת 1981 מאיחוד של העיר גיומה (Gyoma) עם הכפר אנדרד (Endrőd) ומספר קהילות נוספות. הכפר אנדרד הוזכר לראשונה במאה ה-15 כמקום משכנן של כמה עשרות משפחות אצולה. בשנת 1989 קיבלה גיומנדרד מעמד של עיר. בעיר 98% הונגרים, והיתר צוענים, גרמנים, רומנים וסלובקים. העיר מהווה מרכז נופש ודיג, בין היתר בזכות העובדה שהנהר קורוס נחשב לאחד הנהרות הנקיים ביותר בהונגריה. בעיר מתקיימים אירועים ופסטיבלים מעת לעת, בהם פסטיבל גבינה, מרוצי מכוניות, וכן חג "יום הקדוש סטפן" המצוין במאכלי דגים. בעיר מוזיאון לטיפוגרפיה ומצבה לקורבנות מלחמת העולם הראשונה וכן מצבה לקורבנות מלחמת העולם השנייה. סמוך לעיר ישנם מעיינות מרפא. העיר גיומה מוזכרת במסמכים משנת 1332 בתור כפר בו חיו כ-150 נפש. בתקופת השלטון האוסטרו-הונגרי סבלה העיר מהצפות. בתחילת המאה ה-18 נפגעה העיר בהתקפות של סרבים. ב-1830 קיבל היישוב מעמד של עיר. בתקופה זו הייתה גיומה העיר הגדולה ביותר באזור. בסוף המאה ה-19 היו בעיר כ-10,800 הונגרים, 90% מהם פרסביטריאנים, וכ-600 גרמנים. כמו כן התיישבו במקום מספר סלובקים. ב-1941 היו בגיומנדרד כ-90 יהודים. עם כיבוש הונגריה על ידי גרמניה, במרץ 1944 רוכזו יהודי גיומנדרד בגטו שהוקם במחסן מקומי. הם גורשו לגטו אחר ומשם למחנות ריכוז ושילוח שונים. רובם גורשו לבסוף לאושוויץ. קלמן רוז'אהדי (1873-1961) היה שחקן ומורה למשחק יהודי-הונגרי. איזידור קנר (1860 – 1935) היה מו"ל יהודי-הונגרי, דמות בולטת בהדפסת וכריכת ספרים. אימרה קנר (1890 – מאוטהאוזן, 1944) היה טיפוגרף, מדפיס, אמן עיצוב ספרים יהודי-הונגרי, פאל שבש במקור שפאט (1899 – 1938) יהודי-הונגרי, שהוצא להורג בטיהורים הגדולים. אלברט קנר (1899 – 1976) מומחה דפוס, גרפיקאי יהודי-הונגרי, אחד מבני משפחת קנר. אנדרה קנר (1896 – 1943) מומחה דפוס, יהודי-הונגרי, איש עסקים. ניספה בשואה. ארז'בט קנר (1897 – 1998) טיפוגרפית, אמנית כריכת ספרים יהודייה-הונגרייה. אימרה פטקו במקור ברקוביץ (1922 – 1983) היה עיתונאי יהודי-הונגרי, אספן אמנות. אגנש גרגֶיי במקור גוטמן (1933) היא משוררת, סופרת, מסאית ומתרגמת יהודייה-הונגרייה. מדיה וקבצים בנושא גיומנדרד בוויקישיתוף אתר האינטרנט הרשמי של גיומנדרד גיומה (Gyoma), באנציקלופדיה של הגטאות, באתר יד ושם אנדרד (Endrőd), באנציקלופדיה של הגטאות, באתר יד ושם
ריצ'רד טיילור (פיזיקאי)

ריצ'רד טיילור (באנגלית: Richard E. Taylor; 2 בנובמבר 1929 – 22 בפברואר 2018) היה פיזיקאי קנדי, חתן פרס נובל לפיזיקה בשנת 1990. ריצ'רד טיילור נולד בקנדה. למד פיזיקה באוניברסיטת אלברטה שבאדמונטון. קיבל דוקטורט באוניברסיטת סטנפורד. שהה גם באקול נורמל סופרייר ובמעבדה הלאומית לורנס ברקלי. המחקרים שלו עסקו בתחום החלקיק האלמנטרי. בשנים 1968–1969, יחד עם עמיתיו, ביצע מספר ניסויים במאיץ חלקיקים SLAC. הם קבלו את העדויות הראשונות על המבנה הפנימי של הפרוטון - קיום הקווארק. קיבל פרס נובל לפיזיקה בשנת 1990 (ביחד עם ג'רום פרידמן והנרי קנדול). Taylor, R. E. "Nucleon Form Factors above 6 GeV", Stanford Linear Accelerator Center (SLAC), United States Department of Energy (through predecessor agency the Atomic Energy Commission), (Sept. 1967). Taylor, R. E. "The Discovery of the Point Like Structure of Matter", Stanford Linear Accelerator Center (SLAC), United States Department of Energy--Office of Energy Research, (Sept. 2000). מדיה וקבצים בנושא ריצ'רד טיילור בוויקישיתוף ריצ'רד טיילור, באתר פרס נובל (באנגלית) ריצ'רד טיילור, באתר אנציקלופדיה בריטניקה (באנגלית) ריצ'רד טיילור, באתר "Find a Grave" (באנגלית) חתן פרס נובל לכימיה זכה לפני 4 שנים בפרס קרן וולף, מעריב, 18 באוקטובר 1990 הם שינו את תמונת העולם, חדשות, 18 באוקטובר 1990 ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
אנופול

אנופול (בפולנית: Annopol ביידיש אניפולי או האניפול) היא עיירה קטנה בדרום מזרח פולין (לשעבר בשטח פולין קטן). אנופול קיבלה זכויות עיר בשנת 1761, איבדה אותן ב-1869, לאחר המרד הפולני של 1863–1864, ושבה וקיבלה זכויות עיר בשנת 1969. העיר קרויה על שם הקדושה אנה, פטרונית העיר, ולשמה צורפה המילה היוונית Polis, שמשמעותה "עיר". הקדושה אנה מוצגת במגן העיר. העיר מרוחקת מתשתית מסילות הברזל אך נמצאת על דרך לאומית מספר 74, מפיוטרקוב טריבונלסקי לגבול אוקראינה. בשנת 1967 נבנה גשר כדי לשפר את הדרך הצמודה לנהר הוויסטולה, מיובליו של נהר הוויסלה, הסמוך לעיר. לא ידוע מתי החלו יהודים להתיישב באנופול. ב-1926 היוו היהודים שבה, כשני שלישים מתוך 1,800 תושבי העיירה. בתקופת השלטון הסובייטי בין מלחמות העולם פעלו באנופול בית ספר יהודי ביידיש ופנימייה לילדים יהודים. בשנת 1931 הוקמה במקום מועצה חקלאית יהודית ורבים מיהודי העיירה עבדו בקולחוז שהוקם לשם כך. העיירה נותרה בתחילת מלחמת העולם השנייה תחת שלטון הסובייטים, אך עם פלישת הגרמנים היא נכבשה ביולי 1941. 25 יהודים נרצחו סמוך לעיירה, הרכוש היהודי הופקע, והיהודים נדרשו ללבוש טלאי צהוב. בסוף אותו חודש נרצחו 200 יהודים נוספים סמוך לעיירה. ככל הנראה בנובמבר 1941 הוקם בעיירה גטו בו רוכזו גם יהודים מעיירות סמוכות. בינואר 1942 גורשו רוב יהודי הגטו למחנה העבודה סלבוטה (סמוך לעיר המחוז) ובי"א בתמוז ה'תש"ב (יוני 1942) נרצחו שם, במסגרת חיסול הגיטו. מספר בעלי מלאכה נותרו באנופול לעבודות כפייה תחת המשטרה האוקראינית, לתקופה קצרה. רובם הועברו מאוחר יותר לסלבוטה ונרצחו שם, חלקם הועבר לגטו שפיטובקה, והנותרים נורו ונרצחו ליד המרפאה המרכזית בעיירה. אנופול נכבשה בידי הרוסים בינואר 1944. מדיה וקבצים בנושא אנופול בוויקישיתוף אתר האינטרנט הרשמי של אנופול (בפולנית) אין לבלבל את אנופול עם העיירה אנופול-רחוב שבאוקראינה, הנקרא כך על שם אדמות הכפר רחוב (Rachów) עליהם נוסדה במאה ה-16. ור' על עיירות הנושאות את השם אנופול, באתר חקר המשפחות היהודיות (באנגלית) עיירות פולניות ב"אתר קישורי העיירות" - שטעטלינקס. האתר מונה יותר משבעה מקומות בפולין הקרויים אנופול. על יהודי העיירה אנופול, וייתכן שמדובר באנופול אחרת. האתר כולל תמונת מצבה שהוקמה בידי ארגון יוצאי אנופול בישראל. באתר יד ושם, שם ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
Opposites

Opposites הוא אלבומם השישי של להקת רוק אלטרנטיבי הסקוטית, ביפי קליירו שיצא ב-28 בינואר 2013. אלבום כפול, בהתחלה הוכרזו שני האלבומים בשמות The Land at the End of Our Toes ו The Sand at the Core of Our Bones, שמות אלו מאוחר יותר הפכו לשמות של כל דיסק באלבום הכפול. האלבום מכיל 20 שירים במתפרשים על גבי שני אלבומים. ישנה הוצאה של דיסק אחד עם 14 שירים. 'Stingin' Belle' הוא השיר המוקלט הראשון אשר יצא לאוויר ברדיו 1 של ה-BBC ב-31 ביולי 2012. השיר יצא עם וידאו המורכב מצילומי הכנת האלבום בלוס אנג'לס וצילומים מהופעות חיות של הלהקה. הסינגל הממשי הראשון מהאלבום הוא 'Black Chandelier' שהושמע לראשונה ב-19 בנובמבר 2012. צאת הסינגל הוכרז ל-14 בינואר 2013. הווידאו לשיר יצא ב-11 בדצמבר 2012. כמה שירים מהאלבום נוגנו בהופעה חיה לפני צאת האלבום. ב-8 ביוני 2012, בהופעה של הלהקה במרכז סווינסון אואזיס ניגנו ארבעה שירים חדשים. 'Modern Magic Formula', 'Sounds Like Balloons', 'Victory Over The Sun' ו 'The Joke's on Us'. ב-13 ביוני 2012 פרסם NME שהלהקה לא תשתמש בשמות The Land at the End of Our Toes ו The Sand at the Core of Our Bones. ב-30 ביוני 2012, הכריזה הלהקה דרך חשבון הטוויטר שלהם שהבכורה לשיר חדש ששמו 'Stingin' Belle' תהיה באנגליה אצל שדרן הרדיו זיין לאו. ב-31 ביולי 2012, ברדיו 1 של ה־BBC אצל זיין לאו, הכריז סולן הלהקה סיימון ניל ששם האלבום החדש יהיה Opposites. בכורת הסינגל הראשון 'Black Chandelier' נעשתה ברדיו 1 של ה־BBC ב-19 בנובמבר 2012. Opposites הוא האלבום השישי של להקהת הרוק האלטרנטית הסקוטית, ביפי קליירו, האלבום יצא לאור ב-28 בינואר 2013. באירלנד יצא לאור האלבום ב-25 בינואר 2013. כל השירים נכתבו והולחנו על ידי סיימון ניל, ג'יימס ג'ונסטון ובן ג'ונסטון. The Sand at the Core of Our Bones The Land at the End of Our Toes מידע על האלבום Opposites באתר MusicBrainz מידע על האלבום Opposites באתר AllMusic האלבום Opposites באתר Discogs
אנטוניני

אנטוניני (באוקראינית: Антоніни) היא עיירה באוקראינה, על גדת הנהר איקופוט, 8 ק"מ מתחנת הרכבת על קו שפטובקה-סטרוקונסטנטינוב. בעיירה קיימים מפעל סוכר, מפעל לבני בניין וגן בוטני. סמוך לעיירה נמצאת העיירה שפטובקה, המהווה אתר נופש. אנטוניני מוזכרת לראשונה ב-1593 בשם הולודיקי (Голодьки) או הולודיקיבצי (Holodykivtsi). בשנת 1629 היו בה שש מעשנות. בשנת 1770 שונה שמה והיא נקראה על שם אשת בעל הכפר, שבמקורה הייתה ממשפחת נסיכים. בכפר נבנתה טירה ולידה גן עם עצים אקזוטיים ופרחים. הגן נקרא על שם האישה, ושם הגן דבק מאוחר יותר בכפר כולו. מסוף המאה ה-18 הייתה אנטוניני במחוז ווהלין. בשנת 1870 נבנה במקום ארמון בסגנון נאו-בארוק עבור משפחת האצולה פוטוצקי. הארמון הועלה באש על ידי מהפכנים בולשביקים באוגוסט 1919 ונשרף כמעט לחלוטין. בתחילת המאה ה-20 היו בכפר בית חולים, טחנת מים, סניף דואר ותחנת טלגרף. בשנת 1956 הוענק לכפר מעמד של עיירה. ערב פלישת הגרמנים לברית-המועצות התגוררו באנטוניני כ-100 יהודים. הגרמנים כבשו את אנטוניני ביולי 1941 וריכזו בגטאות בו ובגטו בכפר אורלינצי הסמוך קרוב ל-3,000 יהודים מיישובי הסביבה. רבים מהכלואים מתו בגלל תנאי הרעב, הקור ועבודות הכפייה. בקיץ 1942 נרצחו רוב יהודי הגטאות בידי הגרמנים לא רחוק מהעיירה מנייווצי. מדיה וקבצים בנושא אנטוניני בוויקישיתוף אתר האינטרנט הרשמי של אנטוניני אנטוניני (Antoniny), באנציקלופדיה של הגטאות, באתר יד ושם אנטוניני במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) "אנטוניני", באתר JewishGen (באנגלית) ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.